V pondelok 18.03.2024 krátko po 12-tej hodine došlo na Diaľnici D1 medzi Popradom a Levočou k tragickej dopravnej nehode. Dnes24.sk o tom informovala Prešovská krajská policajná hovorkyňa Jana Ligdayová.
Filmový svet smúti: Počas rybačky ZOMREL uznávaný OSCAROVÝ scenárista
Medveď v Liptovskom Mikuláši ZRANIL 5 ľudí: Stále ho nenašli, v teréne sú hliadky
Narazil do pilieru
"59-ročný muž z regiónu Horné Považie viedol osobné vozidlo, pričom z doposiaľ neznámej príčiny narazil do betónového piliera mosta," uviedla Ligdayová s tým, že vodič na mieste zraneniam podľahol.
Poverený príslušník bude podľa jej slov skúmať presnú príčinu a okolnosti vzniku dopravnej nehody. "Začal tiež trestné stíhanie vo veci trestného činu usmrtenia," dodala hovorkyňa.
Časť je uzavretá
Časť diaľnice D1 pod Tatrami je preto uzavretá.
Ako informuje Národná diaľničná spoločnosť (NDS) na svojej webovej stránke, ide o úsek v 325. až 329. kilometri. O obmedzeniach na D1 pri výjazde Poprad – Vysoké Tatry smerom na Prešov informuje na sociálnej sieti aj Zelená vlna RTVS.
"Zísť z diaľnice odporúčame už na výjazde Poprad – Západ, obísť to cez Poprad a vrátiť sa na diaľnicu na výjazde Poprad – Východ," uvádza Zelená vlna RTVS.